Kui dividendiväljamakselt deklareeritud arvutatud tulumaksusummat on vormi TSD lisal 7 abil vähendatud mahaarvamiste tõttu, märgitakse tulumaksu summaks vormi TSD alusel dividendilt arvutatud tulumaksu mahaarvamiste võrra vähendatud summa (mis võib olla ka 0).    Näide (alates 01.01.2011)  Eesti residendist juriidilise isiku üldkoosoleku  otsuse alusel makstakse aktsionärile 2011. aastal välja dividend 10 000 eurot. Kui aktsionär saab 10 000 eurot, siis äriühing maksab nimetatud väljamaksele lisaks tulumaksu 2658,23 eurot (21/79 x 10 000 = 2658,23).  Tõendi reale "Saajale väljamakstud dividendi summa eurodes" märgitakse 10 000.  Tõendi reale "Dividendilt tasutud tulumaksu summa eurodes (tulumaks saajale jaotatud kasumiosalt)" märgitakse 2658,23.